
14 DR.30.09.2021 
 
3. Dato' Mohd. Nizar bin Haji Zakaria [Parit] minta Menteri Alam Sekitar dan Air 
menyatakan:  

(a) apakah usaha yang telah dilaksanakan oleh kementerian bagi 
memberikan pendidikan serta kesedaran mengenai kelestarian 
sungai bagi memastikan kualiti air sungai terjamin; dan 

(b) sejauh mana kah kementerian telah mengambil tindakan yang 
sewajarnya dalam memastikan kejadian pencemaran sungai tidak 
berulang. 

 
Timbalan Menteri Alam Sekitar dan Air [Dato’ Mansor bin Othman]: 

Assalamualaikum warahmatullahi wabarakatuh. Terima kasih Tuan Yang di-Pertua.  
Terima kasih Yang Berhormat Parit yang membangkitkan soalan. Dua isu. Pertama 
berkenaan dengan pendidikan untuk menjamin kelestarian sungai dan kedua ialah 
mengenai menangani isu pencemaran sungai. 

Untuk makluman Yang Berhormat, Kementerian Alam Sekitar dan Air (KASA) 
telah melaksanakan beberapa usaha bagi memberikan pendidikan serta kesedaran 
mengenai kelestarian sungai dan memastikan kualiti air sungai terjamin.   

Dalam hal ini, KASA telah mewujudkan program pembangunan denai sungai 
kebangsaan (DSK) yang merupakan salah satu pendekatan nature-based solution 
ataupun solusi keberkesanan alam. Program DSK ini berperanan meningkatkan cakna 
masyarakat terhadap keindahan sungai, meramaikan pengunjung tepian sungai untuk 
riadah dan secara tidak langsung boleh menghindari aktiviti pembuangan sisa haram. 

Di samping DSK, terdapat usaha-usaha pendidikan lain iaitu program-program 
dengan kerjasama bersama termasuk Rakan Alam Sekitar yang mempunyai ahli seramai 
157,000 orang dan sekolah lestari dan green campus di peringkat IPTA. Contohnya di 
UM, UTM, UKM, USM dan di IPTS, contohnya di UNITEN dan MSU. 

KASA melalui Jabatan Alam Sekitar juga telah mengambil tindakan yang 
sewajarnya dalam memastikan kejadian pencemaran sungai tidak berulang. Antara 
langkah-langkah yang diambil oleh Jabatan Alam Sekitar ke arah mencegah pencemaran 
sungai adalah seperti berikut: 

(i) mempertingkatkan penguatkuasaan Akta Kualiti Alam Sekitar 
1974 dengan memfokuskan penguatkuasaan kepada premis-
premis yang menghasilkan efluen perindustrian dan terletak di 
hulu takat pengambilan air; 

(ii) melakukan program penguatkuasaan secara berfokus kepada 
industri yang mempunyai risiko menyebabkan pencemaran 
melalui pelaksanaan operasi khas seperti Ops Gempur; 

(iii) melaksanakan operasi bersepadu yang melibatkan pelbagai 
agensi penguatkuasaan ke atas punca yang dikenal pasti 
bermasalah; 

(iv) pemantauan melalui rondaan dan dron kepada kawasan-
kawasan yang dikesan;  

(v) pindaan kepada Akta Kualiti Alam Sekitar 1974 (AKAS 1974) 
bagi meningkatkan denda maksimum dan mengenakan denda 
minimum bagi memastikan hukuman setimpal yang dikenakan 
ke atas penjenayah alam sekitar; dan 

(vi) mengadakan libat urus termasuk memberi pendedahan dan 
latihan kawalan pencemaran air dengan konsep total maximum 
dilute, dengan izin, kepada semua agensi pemegang taruh yang 
terlibat dalam pengurusan sumber air di peringkat Kerajaan 
Persekutuan dan kerajaan negeri untuk bersama-sama 
mengawal punca-punca pencemaran air yang tertakluk di bawah 
kementerian, jabatan dan agensi masing-masing. 



3. Dato' Mohd. Nizar bin Haji Zakaria [Parit] minta Menteri Alam Sekitar dan Air menyatakan: (a) apakah usaha yang telah dilaksanakan oleh kementerian bagi memberikan pendidikan serta kesedaran mengenai kelestarian sungai bagi memastikan kualiti air sungai terjamin; dan (b) sejauh mana kah kementerian telah mengambil tindakan yang sewajarnya dalam memastikan kejadian pencemaran sungai tidak berulang. Timbalan Menteri Alam Sekitar dan Air [Dato' Mansor bin Othman]: Assalamualaikum warahmatullahi wabarakatuh. Terima kasih Tuan Yang di-Pertua. Terima kasih Yang Berhormat Parit yang membangkitkan soalan. Dua isu. Pertama berkenaan dengan pendidikan untuk menjamin kelestarian sungai dan kedua ialah mengenai menangani isu pencemaran sungai. Untuk makluman Yang Berhormat, Kementerian Alam Sekitar dan Air (KASA) telah melaksanakan beberapa usaha bagi memberikan pendidikan serta kesedaran mengenai kelestarian sungai dan memastikan kualiti air sungai terjamin. Dalam hal ini, KASA telah mewujudkan program pembangunan denai sungai kebangsaan (DSK) yang merupakan salah satu pendekatan nature-based solution ataupun solusi keberkesanan alam. Program DSK ini berperanan meningkatkan cakna masyarakat terhadap keindahan sungai, meramaikan pengunjung tepian sungai untuk riadah dan secara tidak langsung boleh menghindari aktiviti pembuangan sisa haram. Di samping DSK, terdapat usaha-usaha pendidikan lain iaitu program-program dengan kerjasama bersama termasuk Rakan Alam Sekitar yang mempunyai ahli seramai 157,000 orang dan sekolah lestari dan green campus di peringkat IPTA. Contohnya di UM, UTM, UKM, USM dan di IPTS, contohnya di UNITEN dan MSU. KASA melalui Jabatan Alam Sekitar juga telah mengambil tindakan yang sewajarnya dalam memastikan kejadian pencemaran sungai tidak berulang. Antara langkah-langkah yang diambil oleh Jabatan Alam Sekitar ke arah mencegah pencemaran sungai adalah seperti berikut: (i) mempertingkatkan penguatkuasaan Akta Kualiti Alam Sekitar 1974 dengan memfokuskan penguatkuasaan kepada premis- premis yang menghasilkan efluen perindustrian dan terletak di hulu takat pengambilan air; (ii) melakukan program penguatkuasaan secara berfokus kepada industri yang mempunyai risiko menyebabkan pencemaran melalui pelaksanaan operasi khas seperti Ops Gempur; (iii) melaksanakan operasi bersepadu yang melibatkan pelbagai agensi penguatkuasaan ke atas punca yang dikenal pasti bermasalah; (iv) pemantauan melalui rondaan dan dron kepada kawasan- kawasan yang dikesan; (v) pindaan kepada Akta Kualiti Alam Sekitar 1974 (AKAS 1974) bagi meningkatkan denda maksimum dan mengenakan denda minimum bagi memastikan hukuman setimpal yang dikenakan ke atas penjenayah alam sekitar; dan (vi) mengadakan libat urus termasuk memberi pendedahan dan latihan kawalan pencemaran air dengan konsep total maximum dilute, dengan izin, kepada semua agensi pemegang taruh yang terlibat dalam pengurusan sumber air di peringkat Kerajaan Persekutuan dan kerajaan negeri untuk bersama-sama mengawal punca-punca pencemaran air yang tertakluk di bawah kementerian, jabatan dan agensi masing-masing.